Zhantas/Cleaned-Uzbek_Wikipedia huggingface dataset:
Abdumalik Akramov

Akramov Abdumalik Abdumutalovich(1975-yil 26-noyabrda Namangan viloyati Chust tumanida tavallud topgan, Namangan SSR) — Oʻzbek oʻqituvchisi va davlat arbobi.2020-yildan IV-chaqiriq Oliy Majlis Qonunchilik palatasi deputati etib saylangan.
 Biografiyasi 
Akramov Abdumalik Abdumutalovich 1975-yil 26-noyabrda Namangan viloyati Chust tumanida tavallud topgan. Toshkent davlat pedagogika institutini o‘qituvchilik ixtisosligi bo‘yicha oliy maʼlumotga ega boʻlgan holda tamomlagan.Abdumalik Akramov pedagogika fanlari doktori.
2020-yildan buyon IV-chaqiriq Oliy Majlis Qonunchilik palatasi deputati etib saylangan. Abdumalik Akramov Namangan viloyati 47-Pop tumani saylov okrugi deputati etib saylangan. O‘zbekiston „Milliy tiklanish“ demokratik partiyasi fraksiyasi aʼzosi. Abdumalik Akramov O‘zbekiston Respublikasi fan taʼlim, madaniyat va sport masalalari qo‘mitasi aʼzosi.1999-yildan Toshkent davlat pedagogika universiteti,
tarix va huquqshunoslik o‘qituvchisi.

 

Turkum:Toshkent davlat pedagogika universiteti bitiruvchilari
Turkum:Milliy tiklanish demokratik partiyasi aʼzolari
Farxodbek Ashmatov

Ashmatov Farxodbek Burxonjonovich(1983-yil 24-aprel Andijon viloyati Shahrixon tumanida tavallud topgan,Oʻzbekiston SSR) — oʻzbek huquqshunosi va siyosatchisi. IV-chaqiriq Oʻzbekiston Respublikasi Oliy Majlisi Qonunchilik palatasi deputati etib saylangan. O‘zbekiston „Milliy tiklanish“ demokratik partiyasi aʼzosi.
 Biografiyasi 
Ashmatov Farxodbek Burxonjonovich 1983-yil 24-aprel Andijon viloyati Shahrixon tumanida tavallud topgan. Farxodbek Ashmatov Toshkent davlat yuridik institutini xuquqshunos mutaxassisligi boʻyicha oliy maʼlumotga ega boʻlgan holda tamomlagan.2020-yilda IV chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. Farxodbek Ashmatov Andijon viloyati 11-Boʻz tuman saylov okrugi deputati etib saylangan.„O‘zbekiston Respublikasi Oliy Majlisi Qonunchilik palatasining Reglamenti to‘g‘risida“gi O‘zbekiston Respublikasi Qonunining 341-moddasi va „O‘zbekiston Respublikasi Oliy Majlisi Senatining Reglamenti to‘g‘risida“gi O‘zbekiston Respublikasi Qonunining 331-moddasiga muvofiq O‘zbekiston Respublikasi Oliy Majlisi Qonunchilik palatasining Kengashi va O‘zbekiston Respublikasi Oliy Majlisi Senatining Kengashi qaror bilan Oʻzbekiston Respublikasi Oliy Majlis Qonunchilik palatasining Mudofaa va xavfsizlik qo‘mitasi aʼzosi.O‘zbekiston Milliy tiklanish demokratik partiyasining fraksiyasi aʼzosi.

 

Turkum:Milliy tiklanish demokratik partiyasi aʼzolari
Podsho Iskandar madrasasi

Podshoh Iskandar madrasasi — Margʻilon shahrida qurilgan madrasa. Qoʻqon xonligi hududidagi eng qadimgi madrasalardan biri.

Podsho Iskandar madrasasi ikki madrasadan, yaʼni Ko‘hna va Yangi madrasalardan iborat.
Madrasa 1422-yilda oʻsha davrdagi mamlakat hukmdori Muhammad Shayx Ali Ashir oʻgʻli qurdirgan. Vaqt oʻtish bilan madrasa eskirib shikastlangan, vaqfnomalar ham uqalanib, yoʻq boʻlib ketgan. Qoʻqon xoni Olimxon ruxsati bilan madrasa birinchi taʼsischisi vaqf qilib bergan vaqf mulklari daromadi hisobiga qayta qurilgan va podsho Iskandar Nav deb nomlangan. 1898-yilda podsho Iskandar nav madrasasi faoliyat olib borgan. U Eski Margʻilon shahrining Podsho Iskandar mahallasida joylashgan boʻlib, 31 hujra, darsxona, yozgi va qishki masjiddan iborat boʻlgan. Podsho Iskandar Nav madrasasida mudarrislar Buzrukxoʻja qozi, Domulla Abdulqayum, Mulla Muhammad Qobil, Domulla Rahmatilla Aʼlam ishlagan. 1893-yilda madrasada 80 talaba tahsil olgan.

Podsho Iskandar nav madrasasining yangi vaqfnomasida madrasaga quyidagi qishloqlar va tegishli yerlar kirgan: Oqtepa qishlogʻi, Abu Baraka qishlogʻi, Rabot-A mak degan joy, Oʻqchi degan joy, Quva qishlogʻidagi Chirmov arigʻidan sugʻoriladigan yer, Balchiq koʻl degan joydagi yer, Qoʻqonqishloqdagi uchta yer uchastkasi. Birinchi toʻrtta qishloqdagi yerlarni Podsho Iskandar madrasasini qurdirgan hukmdor vaqf qilib bergan, qolgan 3 tasini esa boshqa mulkdorlar vaqf qilgan.

Podshoh Iskandar madrasasining 1870-yilda olib borilgan qurilish ishlariga safelto‘dalik usta Yusufxo‘ja (1818—1898) boshchilik qilgan bo‘lib, bezash ishlari naqqosh usta Turdimat (1858—1908) tomonidan amalga oshirilgan. 1938-yilga kelib madrasa ichida artel faoliyat ko‘rsatgan.

Bugungi kunda madrasa ham, u joylashgan Podsho Iskandar ziyoratgohi ham mavjud emas.
 

Turkum:Oʻzbekistonda saqlanib qolmagan madrasalar
Turkum:XIX asrda qurilgan madrasalar
Barnoxon Mirzamova

Mirzamova Barnoxon Kosimbayevna(1975-yil 30-may Namangan viloyati Uychi tumanida tavallud topgan, Oʻzbekiston SSR) — oʻzbek siyosatchisi. IV-chaqiriq Oʻzbekiston Respublikasi Oliy Majlisi Qonunchilik palatasi deputati etib saylangan. O‘zbekiston Liberal-demokratik partiyasi aʼzosi.
 Biografiyasi 
Mirzamova Barnoxon Kosimbayevna 1975-yil 30-may Namangan viloyati Uychi tumanida tavallud topgan.2008-yilda Barnoxon Mirzamova Namangan muhandislik-pedagogika institutini oliy maʼlumotga ega boʻlgan holda tamomlagan.2020-yilda IV-chaqiriq O‘zbekiston Respublikasi Oliy Majlisi Qonunchilik palatasi Namangan viloyati 149 — Uychi tumani saylov okrugi deputat etib saylangan. Oʻzbekiston Respublikasi Oliy Majlis Qonunchilik palatasining Agrar va suv xo‘jaligi masalalari qo‘mitasi aʼzosi lavozimiga tayinlangan.Barnoxon Mirzamova Tadbirkorlar va ishbilarmonlar harakati — O‘zbekiston Liberal-Demokratik partiyasining fraksiyasi aʼzosi. O‘zbekiston Respublikasi Oliy Majlisining Bolgariya Xalq majlisi bilan hamkorlik bo‘yicha parlamentlararo guruhi aʼzosi. 

Barnoxon Mirzamova „Uychi tuman obod zamini“ fermer xo‘jaligi rahbarida faoliyat koʻrsatgan.

 

Turkum:Oʻzbekiston Liberal-demokratik partiyasi a’zolari
Turkum:Oʻzbekiston Respublikasi Oliy Majlisining deputatlari
Fiji dominioni

Fiji dominioni — 1970-yil oktyabrdan 1987-yil 6-oktyabrgacha bo‘lgan davrda Fiji davlatining rasmiy nomi. 1970-yilda Britaniya hukmronligi tugagach, Fiji orollari hukmronlik sifatida mustaqillikka erishdi, Britaniya monarxi Yelizaveta II mintaqada general-gubernator tomonidan vakil qilingan Fiji monarxi sifatida davlat rahbari bo‘lib qoldi. 1987-yil 6-oktyabrda ikkita harbiy to‘ntarishdan so‘ng Fiji Respublikasi eʼlon qilindi. Yelizaveta II taxtdan chetlatildi (Fiji qirolichasi sifatida).

Tarixi
Fiji general-gubernatori lavozimini egallagan:
Robert Siney Foster (1970-yil 10-oktyabrdan – 1973-yil 13-fevralgacha)
Jorj Kakobau (1973-yil 13-fevraldan – 1983-yil 12-fevralgacha)
Penaia Nganilau (1983-yil 12-fevraldan – 1987-yil 6/15oktyabrgacha)
Fiji Bosh vaziri lavozimini quyidagilar egallagan:
Kamisese Mara (1970-yil 10-oktyabrdan – 1987-yil 13-aprelgacha)
Timoti Mbvandra (1987-yil 13-apreldan – 14-maygacha)

Yelizaveta II Fijiga 1953, 1963 va 1970-yillarda, mustaqillikdan keyin esa 1973, 1977 va 1982-yillarda tashrif buyurgan.

1987-yil 13-aprelda Fidji-Hindlar hukumatiga saylovdan so‘ng, fijilik, bosh vazir Timoti Mbavandra, podpolkovnik Sitiveni Rabuka boshchiligidagi ikkita harbiy to‘ntarishning birinchisini amalga oshirdi. Dastlab Rambuka qirolicha Yelizaveta II ga sodiqligini bildirdi. Biroq, Ratu Penaia Nganilau general-gubernatori Fidji konstitutsiyasini qo‘llab-quvvatlashga intilib, Rambuka boshchiligidagi yangi hukumatga sodiqlik qasamyod qilishdan bosh tortdi va shuning uchun ikkinchisi 1987-yil 6-oktyabrda Fijini respublika deb eʼlon qildi. Bu Britaniya hukumati tomonidan 1987-yil 15 oktyabrda tan olingan va Nganilau o‘sha kuni iste’foga chiqdi. Qirolicha Yelizaveta II ga yo‘llagan maktubida u shunday yozgan:

Respublika e’lon qilinganidan so‘ng, 1987-yil dekabr oyida sobiq general-gubernator Penaia Nganilau Fijining birinchi prezidenti bo‘ldi.
Manba
 
Izohlar
Mavluda Ibragimova

Mavludaxon Ibragimova Qahramonovna(1967-yil 30-iyun Fargʻona viloyatida tavallud topgan, Oʻzbekiston SSR) — oʻzbek shifokori va siyosatchisi.IV-chaqiriq Oʻzbekiston Respublikasi Oliy Majlisi Qonunchilik palatasi deputati etib saylangan. O‘zbekiston Liberal-demokratik partiyasi a’zosi.
 Biografiyasi 
Mavludaxon Ibragimova Qahramonovna 1967-yil 30-iyun Fargʻona viloyatida tavallud topgan.Mavludaxon Ibragimova Andijon davlat tibbiyot institutini oliy maʼlumotga ega boʻlgan holda tamomlagan.2020-yilda IV-chaqiriq O‘zbekiston Respublikasi Oliy Majlisi Qonunchilik palatasiga deputat etib saylangan.O‘zbekiston Respublikasi Oliy Majlis Qonunchilik palatasining Ekologiya va atrof-muhitni muhofaza qilish masalalari qo‘mitasi a’zosi lavozimiga tayinlangan.

 

Turkum:Oʻzbekiston Liberal-demokratik partiyasi a’zolari
Baxrom Raxmonaliev

Baxrom Raxmonaliev Marufjonovich(1989-yil 13-aprel Fargʻona viloyatida tavallud topgan, Oʻzbekiston SSR) — oʻzbek filologi va siyosatchisi. IV-chaqiriq Oʻzbekiston Respublikasi Oliy Majlisi Qonunchilik palatasi deputati etib saylangan. Oʻzbekiston Liberal-demokratik partiyasi aʼzosi.
 Biografiyasi 
Raxmonaliyev Baxrom Ma’rufjonovich 1983-yili Farg‘ona viloyati Oltiariq tumanida tug‘ilgan. Millati o‘zbek, ma’lumoti oliy. 2013-yil Toshkent davlat sharqshunoslik institutini, 2019-yil O‘zbekiston Respublikasi Prezidenti huzuridagi Davlat boshqaruvi akademiyasini tamomlagan. Ixtisosligi - filologiya (arab tili va adabiyoti), davlat boshqaruvi.

Mehnat faoliyatini 2014-yilda Farg‘ona viloyati Oltiariq tuman «Barkamol avlod» markazi mutaxassisi sifatida boshlagan. 2017-2020- yillar O‘zbekiston yoshlar ittifoqi Farg‘ona viloyati Oltiariq tumani Kengashi raisi, Farg‘ona viloyati Kengashi raisining o‘rinbosari lavozimlarida ishlagan.

2020-yilda IV-chaqiriq O‘zbekiston Respublikasi Oliy Majlisi Qonunchilik palatasi deputati etib saylangan.O‘zbekiston Respublikasi Oliy Majlis Qonunchilik palatasining Fuqarolar salomatligini muhofaza qilish qo‘mitasi a’zosi lavozimiga tayinlangan.

 

Turkum:Oʻzbekiston Liberal-demokratik partiyasi a’zolari
Turkum:Oʻzbekiston Respublikasi Oliy Majlisining deputatlari
Umid Jabbrov

Umid Jabbrov Rahmonovich(1976-yil 28-iyun Fargʻona viloyatida tavallud topgan, Oʻzbekiston SSR, SSSR) — filolog va siyosatchi. IV-chaqiriq Oʻzbekiston Respublikasi Oliy Majlisi Qonunchilik palatasi deputati etib saylangan.
 Biografiyasi 
Umid Jabbrov Rahmonovich 1976-yil 28-iyun Fargʻona viloyatida tavallud topgan.
Farg‘ona davlat universitetini oliy maʼlumotga ega boʻlgan holda tamomlagan.
2020-yildan IV-chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. „Milliy tiklanish“ demokratik partiyasi vakili, shuningdek, Innovatsion rivojlanish, axborot siyosati va axborot texnologiyalari qo‘mitasi aʼzosi.

 

Turkum:1976-yilda tugʻilganlar
Lingua Franca Nova

Lingua Franca Nova (qisqartirilgan LFN yoki Elefen) — Shippensburg universitetida C. George Boeree tomonidan yaratilgan sun'iy til. Uning so'zlari fransuz, italyan, portugal, ispan va katalan tillaridan olinganHarrison, Richard H. (2008) Lingua Franca Nova. Invented Languages, 1, pp. 30 –33.. Til qoidalari juda soddalashtirilgan va Ruminiya kreol tillariga o'xshaydi. Oʻrganish va tushunish oson. Lotin va kirill harflaridan foydalanilgan fonetik alifboga ega. 

 

Turkum:Sun'iy tillar
Optik oyna

thumb|301x301px| Elektromagnit nurlanishning turli toʻlqin uzunliklari, shu jumladan koʻrinadigan yorugʻlik uchun Yerning atmosfera oʻtkazuvchanligi (yoki shaffofligi) ning taxminiy sxemasi.
Optik oyna – bu Yer atmosferasi tomonidan bloklanmagan toʻlqin uzunliklari diapazoni. Oyna taxminan 300 nanometrdan (ultrabinafsha-B) inson koʻzi aniqlay oladigan diapazongacha, taxminan 400–700 nm va taxminan 2 mkm gacha davom etadi. Quyosh nurlari asosan optik atmosfera oynasi orqali erga etib boradi; . Quyosh bu diapazonning aksariyat qismida juda faoldir (quyosh chiqaradigan radiatsiyaning 44% koʻrinadigan spektrda, 49% infraqizil spektrda toʻgʻri keladi).

 Taʼrif 
Yer atmosferasi butunlay shaffof emas va koʻp toʻlqin uzunliklari uchun 100% shaffof emas (Erning shaffofligi syujetiga qarang); shaffof boʻlgan toʻlqin uzunligi diapazonlari atmosfera oynalari deb ataladi.

 „Optik spektr“ atamasining maʼnosi 
Optik soʻzi qadimgi yunoncha: ὀπtῐkos (optikós, „koʻrish uchun yoki koʻrish uchun“) dan kelib chiqqan boʻlsa-da, odatda koʻrinadigan yoki vizual narsani anglatadi, optik spektr atamasi koʻrinadigan, ultrabinafsha va nurlarning yigʻindisini tasvirlash uchun ishlatiladi.

 Optik atmosfera oynasi 
thumb|301x301px| Atmosfera ustidagi va sirtdagi quyosh nurlanish spektri. Ekstremal UV va rentgen nurlari (koʻrsatilgan toʻlqin uzunligi diapazonining chap tomonida) hosil boʻladi, lekin ular Quyoshning umumiy chiqish quvvatining juda kichik miqdorini tashkil qiladi.
Optik atmosfera oynasi – yer atmosferasidan oʻtadigan elektromagnit spektrning optik qismi, uning infraqizil qismi bundan mustasnodir; , ilgari aytib oʻtilganidek, optik spektr IR spektrini ham oʻz ichiga oladi va shuning uchun optik oyna infraqizil oynani (8 – 14 mkm) oʻz ichiga olishi mumkin boʻlsa-da, ikkinchisi konventsiya boʻyicha alohida hisoblanadi, chunki bu koʻrinadigan spektrda mavjud emas.

 Kuzatuv astronomiyasi uchun tarixiy ahamiyati 
1940-yillargacha astronomlar kuzatishlari uchun optik spektrning faqat koʻrinadigan qismi va yaqin infraqizil qismlaridan foydalanishlari mumkin edi. Mashhur italyan polimati Galileo Galiley tomonidan qilingan birinchi buyuk astronomik kashfiyotlar optik oyna orqali erga etib kelgan yorugʻlikni qabul qiluvchi optik teleskoplar yordamida qilingan. 1940-yillardan keyin radioteleskoplarning rivojlanishi radio oynasidan foydalangan holda radio astronomiyaning yanada muvaffaqiyatli sohasini oʻz ichidan ajralib chiqardi.

 Yana qarang 

 Infraqizil (atmosfera) oynasi
 Biologik toʻqimalarda optik oyna
 Radio oynasi
 Optik tola

 

Turkum:Optika
Turkum:Fizika
Turkum:Fan
Vyacheslav Popov

Vyacheslav Nikolayevich Popov (1962-yil 17-fevralda tugʻilgan, Kuybishev, RSFSR, SSSR) — sovet va rus futbolchisi. Himoyachi sifatida oʻynagan.

 
Vyacheslav Popov „Vosxod“ (Kuybishev) yoshlar jamoasi tarbiyalanuvchisi hisoblanadi. Proffesional darajadagi faoliyatini 1979-yilda SSSR chempionatining Ikkinchi ligasida Sizranning „Turbina“ jamoasida bosghlagan. 1980-yilda u Kuybishevning „Krilya Sovetov“ klubida oʻynay boshladi va bu jamoada 9 mavsumni oʻtkazdi. Krilya Sovetov jamoasidagi 9 mavsumning 3 tasi SSSR Birinchi Ligasi va 6 tasini Ikkinchi ligasida oʻtkazgan. 1989—1991-yillarda Markaziy Osiyoning „Navbahor“ va „Alga“ klublari safida ham ikkinchi ligada ishtirok etgan. 1989-yilgi mavsumda Oʻzbekiston SSRning „Navbahor“ jamoasi safida toʻp surgan futbolchi 38 ta oʻyinda 15 ta gol urgan va bu uning uchun faoliyatidagi eng yaxshi natija boʻlgan.

1992-yilda Popov Rossiyaning „Uralmash“ jamoasiga koʻchib oʻtdi. U Rossiya chempionatidagi debyutini 29-mart kuni Fakelga qarshi 1-tur uchrashuvida oʻtkazdi. Oʻsha yilning 22-aprel kuni u faoliyatidagi yagona golini Premyer-ligadagi tur oʻyinida SSKA jamoasiga qarshi oʻyinda kiritgan. „Uralmash“ klubi tarkibida oliy ligada jami 17 ta o‘yin o‘tkazgan. 1993-yilda u Samaraga qaytib keldi. Keyinchalik u SKD (ikkinchi ligada), „Neftyanik“ (Poxvistnevo) (uchinchi ligada) va Vengriyaning „Szegedi EAC“ klublarida oʻynagan. U 1994-yilda „Neftyanik“ (Poxvistnevo) jamoasida faoliyatini yakunlagan.

 Yutuqlar 

 Krilya Sovetov

 Ikkinchi liga gʻolibi (3): 1983 (2-chi zona), 1984 (2-mintaqa), 1986 (2-mintaqa)
 Ikkinchi ligada uchinchi oʻrin (1): 1988 (2-mintaqa)

 Navbahor

 Ikkinchi ligada 2-oʻrin sohibi (2): 1989 (7-mintaqa), 1990 (Sharqiy zona)

 Alga

 Ikkinchi ligada uchinchi oʻrin (1): 1991 (Sharqiy zona)

 

 

 Vyacheslav Popov FootballFacts.ru saytidagi profil

Turkum:1962-yilda tugʻilganlar
Turkum:17-fevralda tugʻilganlar
Turkum:Samarada tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Rossiyalik erkak futbolchilar
Turkum:Erkak futbol himoyachilari
Turkum:SSSR erkak futbolchilari
Turkum:Navbahor futbolchilari
Turkum:FC Alga Bishkek futbolchilari
Turkum:FC Ural Yekaterinburg futbolchilari
Turkum:PFC Krylia Sovetov Samara futbolchilari
Turkum:FC Neftyanik Buguruslan futbolchilari
Turkum:Szeged LC futbolchilari
Turkum:FC SKD futbolchilari
Turkum:FK Turbina Syzran futbolchilari
Turkum:Rossiya Premyer-ligasi futbolchilari
Turkum:Vengriyadagi muhojir erkak futbolchilar
Sarah Andersen

Sarah Andersen — amerikalik karikaturachi va illyustrator, Sarah's Scribbles vebkomikslar toʻplami muallifi. New York Timesning bestselleri Fangs kitobi muallifi.

 Tarjimai holi 
Andersen 2014-yilda Merilend instituti sanʼat kollejini (MISK) tamomlagan. MISKni tamomlagandan soʻng, qisman avtobiografik vebkomiks Sarah’s Scribbles (eski Doodle Time) chizishni boshlaydi. Sarah’s Scribbles uchun ketma-ket uch yil eng yaxshi grafik romanl va komikslar boʻyicha Goodreads Choice mukofotini qoʻlga kiritgan. 2016-yilda Adulthood is a Myth debyut kitobi, 2017-yilda Big Mushy Happy Lump kitobi va 2018-yilda Herding Cats kitobi uchun uchun Goodreads Choice mukofotiga loyiq koʻrilgan.

Andersen 2019-yil iyul oyida chiqarilgan Cheshire Crossing grafik romanida yozuvchi Andy Weir bilan hamkorlik qilgan. Ushbu hamkorlik Weirning eski hajviyasiga asoslangan boʻlib, Piter Pan hikoyasidan Wendy Darling, Oz sehrgari hikoyasidan Dorothy Gale va „Cheshire Crossing“ deb nomlangan maktab-internatdagi Alice moʻjizalar mamlakatida filmidan olingan Elis Liddell kabi qahramonlardan iboratdir.

Andersen 2019-yilning oxirida Tapas platformasida Fangs deb nomlangan gʻayritabiiy romantik vebkomiksini chop etishni boshladi. 2020-yil sentyabr oyida Fangs kitobi Andrews McMeel nashriyoti tomonidan nashr etildi. Oʻsha oyda nashriyotdagi hafta davomida eng koʻp sotilgan kitob boʻld. 2020-yil oktyabr oyida esa New York Timesning bestselleri (eng koʻp ostilgan kitob) boʻldi.

2020-yil yanvar oyida Mexiko shahridagi ommaviy sanʼat loyihasi doirasida oʻz qahramonlarining devoriy suratini chizgan. Biroq ushbu surat bir necha kun ichida oʻchirib tashlangan. 2022-yil 31-dekabrda New York Times gazetasida Stable Diffusion (Barqaror diffuziya) kabi sunʼiy grafik tizimlarning oʻsishi haqida tahliliy esse yozdi. Ushbu inshosida grafik rassomlarning chalkashlik, oʻzlashtirish, obroʻga taʼsir qilish, daromadlarni kamaytirish kabi tahdidlarni ochiqlab bergan.

2023-yil yanvar oyida Andersen Sunʼiy intelekt (AI) kompaniyalari — Stability AI, Midjourney va DeviantArt onlayn sanʼat hamjamiyatiga nisbatan qoʻzgʻalgan daʼvo arizasining mualliflaridan biri.

 

 

Turkum:Yashayotgan insonlar
Turkum:Amerikalik karikaturachilar
Abdurauf Muhamedov

Abdurauf Muhammedov (1908-yil — 1938-yil, 14-oktyabr) — XX asr oʻzbek maʼrifatparvarlaridan, Oʻrta Osiyo davlat universitetida direktor oʻrinbosari, Namangan shahar soveti raisi boʻlib ishlagan. 1938-yil qatagʻon qurboni boʻlgan.

 Tarjimayi holi 
Abdurauf Muhammedov 1908-yilda tugʻilgan. U ham akasi Abduvosiq Muhammedov kabi „Namuna“ maktabida tahsil oldi. Abdurauf mehnat faoliyatini juda erta boshlab, 1920-yil 13 yoshida meva-choy ishlab chiqarish korxonasida ishlagan. 1924—1926-yillarda esa Toshkentning eski shahar komsomol tashkiloti tuman qoʻmitasida tashkiliy boʻlim mudiri va kotibi vazifalarida ishlaydi. 1926—1927-yillarda davlat apparatini mahalliylashtirish komissiyasida mas’ul kotib, 1927—1928-yillarda esa Toshkent okrugi chakana ishlab chiqaruvchilar ittifoqi madaniyat boʻlimida mudir lavozimlarida faoliyat koʻrsatadi. Abdurauf Muhammedov 1928—1931-yillarda Oʻrta Osiyoda birinchi boʻlib tashkil etilgan radio markazida direktor oʻrinbosari boʻlgan.

Abdurauf Muahmmedov 1931—1932-yillarda Moskvada tahsil oladi. Moskva va Leningradga ketadiganlar guruhiga yetakchilik qiladi. Moskvada oʻqish bilan bir paytda talabalar stipendiya komissiyasi raisi va Oʻzbekistonning Moskvadagi doimiy vakilining mas’ul kotibi vazifalarida ish olib borgan. Toshkentga qaytgach, 1932-yil sentyabridan 1933-yil 15-apreligacha Oʻrta Osiyo davlat universitetida (hozirgi Oʻzbekiston Milliy universiteti) direktor oʻrinbosari boʻlgan. Keyinchalik Toshkentdan ketkazilib 1933-yil 15-aprelda Namanganning Yangi Qoʻrgʻon tumanida ijroKoʻm raisi oʻrinbosari lavozimiga tayinlanadi. Tashabbuskor va intiluvchan rahbar sifatida 1936-yil 26-yanvarda Namangan shahar soveti raisi lavozimiga saylanadi.

1937-yil 2-sentyabr kuni Abdurauf Muhammedov toʻsatdan Namangan partiya qoʻmitasi tomonidan partiyadan oʻchiriladi va ishdan chetlashtiriladi. 1937-yil 14-sentyabr kuni esa qamoqqa olishga order yozib beriladi.

1937-yilning 14-oktyabr kuni oʻtkazilgan birinchi soʻroqda Abdurauf Muhammedovning oʻtmishi bilan qiziqadilar. 1937-yil 1-noyabr kungi soʻrovda Abdurauf Muhammedovning Namangandagi shahar sovetida raisligi davrida olib borgan ishlari „aksilsovet faoliyati“ deb notoʻgʻri talqin qilinadi. Uni mahalliy troitskiychi aksilinqilobiy tashkilot tuzgan deb, OʻZSSR Jinoyat kodeksining 58-, 63-, 64-, 67-moddalari bilan aybdor deb topadilar. Mash’um uchlik Abdurauf Muhammedovnining ishini 1938-yil 14-oktyabr kuni soat 13:55 dan 14:10 gacha koʻrib chiqadi va oʻsha kunning oʻzida hukm ijro etilib otib tashlanadi.
 

Turkum:1908-yilda tugʻilganlar
Turkum:1938-yilda vafot etganlar
Turkum:Toshkentda tugʻilganlar
Turkum:Sovet davri qatagʻon qurbonlari
Abduvosiq Muhamedov

Abduvosiq Muhammedov (1905-yil, Toshkent — 1938-yil 5-oktyabr, Toshkent) — XX asr oʻzbek maʼrifatparvarlaridan. Toshkent viloyati komsomolida tashkilotchi. 1938-yil qatagʻon qurboni boʻlgan.
 Tarjimayi holi 
Abduvosiq Muhammedov 1905-yilda Toshkent shahrining Shayx Hovandi Tohur dahasi, birinchi Mergancha mahallasida tugʻilgan. Otasi Abdushukur Toshmuhammad oʻgʻli bogʻbon oilasidan chiqqan. U 1900—1905-yillarda Fargʻona shahrida Jamurzaqov savdo idorasida, 1906—1914-yillarda toshkentlik savdogar Abdurasul Mavlonqoriyevning savdo manufakturasida, 1914—1917-yillarda esa Fargʻona shahrida Ahmedovning savdo idorasida ish yurituvchi boʻlib xizmat qilgan.

Abduvosiq Muhammedov 1917-yilgacha eski usul va jadid (yangi usul) maktablarida tahsil olgan. 1918—1919-yillarda Toshkentdagi Munavvarqori Abdurashidxonovning „Namuna“ maktabida oʻqigan.
Abduvosiq Muhammedov 1919-yil oxirida maktabni tugatib, 1920-yildan komsomol tashkilotiga aʼzo boʻlib kiradi. U Toshkentning eski shahar komsomolida tashkilotchi sifatida ish boshlaydi. A.Muhammedov tahsilni davom ettirish maqsadida Toshkent shahridagi ishchi fakultetiga oʻqishga kiradi. Biroq, oʻqish sharoitidan koʻngli toʻlmaydi va oʻqishni tashlab "Chigʻatoy gurungi" tashkilotida faol harakat olib boradi. Turkbyuroning nashriyot boʻlimida musahhih sifatida faoliyat olib boradi.

A.Muhammedov keyinchalik Moskvadagi Sharq mehnatkashlari kommunistik universitetda taʼlim oladi. 1924-yil noyabrda oʻqishni muvaffaqiyatli tugallab, Toshkentga qaytib keladi. 1925-yilning mart oyigacha Toshkent viloyati komsomolida tashkilotchi, soʻng 1926-yil 15-iyungacha mas’ul kotib lavozimida ish olib boradi.

1927-yil iyul oyida A.Muhammedov partiya yoʻllanmasi bilan Andijon viloyatiga yuboriladi. U Oyim tumanida yer islohotlarini oʻtkazish ishlariga jalb etiladi. 1928-yil sentyabrda Leningrad arxitektura institutining arxitektor-injener fakultetiga oʻqishga kiradi. U toʻrt yillik Leningraddagi tahsildan soʻng Toshkentga qaytib, VKP (b) Oʻrta Osyo byurosi qarori bilan Oʻzbekiston davlat plan qoʻmitasi Prezidiumi aʼzosi etib saylanadi.

1937-yil 21-oktyabr kuni ishdan chetlatiladi.

1938-yil 5-mart kuni A.Muhammedovga Toshkentdagi teatr qurilishida katta miqdordagi davlat pulini oʻmarish aybi qoʻyiladi. Sud 5-oktyabr kuni soat 09:00 dan 09:15 gacha oʻtkaziladi va oliy jazoga hukm qilinadi. Hukm oʻsha kuniyoq ijro qilinib, otib tashlanadi. 1938-yil 17-yanvar kuni A.Muhammedovning turmush oʻrtogʻi Matluba Muhammedova ham qamoqqa olinadi. 1938-yil 17-may kuni Toshkent viloyat sudi Matluba Muhammedovani 10 yilga qamoqqa hukm qiladi. U Sibirning Usolskiy lagerida jazoni ijro etadi.

1956-yil 28-noyabrida Abduvosiq Muhammedov oqlanib, 1938-yil 5-oktyabrda chiqarilgan „uchlik“ qarori bekor qilinadi. 1956-yil 14-dekabrda A.Muhammedovning oqlangani toʻgʻrisida yaqinlari xabardor qilinadi.
 

Turkum:1905-yilda tugʻilganlar
Turkum:1938-yilda vafot etganlar
Turkum:Toshkentda tugʻilganlar
Turkum:Sovet davri qatagʻon qurbonlari
Mamut Abakirov

Mamut Abakirov(1912-yil O‘sh tumani To‘qbay-Tala qishlog‘ida tavallud topgan, Fargʻona viloyati — 2003-yil) — Qirgʻiziston SSR Oʻsh viloyati Sovet tumani, „Leninchil-jash“ kolxozining naslchilik yilqichilik fermer boshligʻi. Sotsialistik Mehnat Qahramoni (1948-yil).
 Biografiyasi 
Mamut Abakirov 1912-yilda Oʻsh tumani Toʻqbay-Tala qishlogʻida dehqon oilasida tavallud topgan. Boshlangʻich taʼlim yoʻnalishi boʻyicha tahsil olgan. 1931-yil — oddiy kolxozchi,1935-yil — mahalliy kolxozda (keyinchalik — Sovet tumanining „Leninchil-Jash“ kolxozi) dala etishtirish brigadasi boshligʻi boʻlgan. Mamut Abakirov 1942-yil iyun oyidan Ulugʻ Vatan urushida qatnashgan. Mamut Abakirov 159-tank brigadasining Gorodok Qizil Bayroq ordeni 6-alohida qoʻriqchi motor-muhandislik batalonida sapyor sifatida jang qilgan. 1942-yilda KKP(b) safiga kirgan.
Demobilizatsiyadan so‘ng vataniga qaytib, Sovet tumanidagi „Leninchil-jash“ kolxozida otchi bo‘lib ishlashda davom etgan. Keyinchalik shu kolxoziga naslchilik fermasi boshlig‘i etib tayinlandi.

1947-yilda Mamut Abakirovning rahbarlig tomonidan naslchilik fermasida 90 ta toydan 90 ta bosh sigir boqilgan. SSSR Oliy Kengashi Prezidiumining 1948-yil 15-sentyabrdagi Farmoni bilan 1947-yilda kolxoz qishloq xoʻjaligi mahsulotlarini majburiy yetkazib berish va chorvachilikning barcha boʻyicha chorvachilikni rivojlantirish rejasini bajarganida chorvachilikdan yuqori mahsuldorlikka erishganligi uchun". Sotsialistik Mehnat Qahramoni unvoni shuningdek, Lenin ordeni va Oʻroq va Bolgʻa oltin medali,Qizil Yulduz ordeni,Mehnat jasorati uchun medal, 3-darajali Shon-sharaf ordeni bilan taqdirlangan.

Mamut Abakirov nafaqaga chiqqunga qadar fermada ishlagan.

 Mukofotlari 
 Sotsialistik Mehnat Qahramoni
 Lenin buyrugʻi
 Qizil Yulduz ordeni (1944-07-19)
 3-darajali Shon-sharaf ordeni (26.04.1945)
 Mehnat jasorati uchun medali
 Vafoti 
Mamut Abakirov 2003-yilda vafot etgan.
 
 Muzalevskiy M. V. Sotsialistik mehnat qahramonlari. Biobibliografik lugʻat. — M. „Cavalier“, 2008. — T. 2. — 200 b.
 Qirgʻiziston Sotsialistik Mehnat Qahramonlari. — Frunze: Ed. „Qirgʻiziston“, 1966-yil
 Qirgʻiz tarixi — Mamlekettik til jana ensiklopediya borboru. Bishkek — 2003-yil, ISBN 9967-14-009-7
 Qirgʻiz kengashi ensiklopediyalari, 1976-yil
Ajimat Matiyev

Ajimat Matiyev(1905-yil Olmaluu-Buloq qishlog'ida tavallud topgan,Fargʻona viloyati,Andijon tumani,) — Qirgʻiziston SSR Jalolobod viloyati, Achinsk tumani, Olmalu-Buloq kolxozi raisi. Sotsialistik Mehnat Qahramoni (1948-yil).
 Biografiyasi 
Ajimat Matiyev 1905-yilda Olmalu-Buloq qishlogʻida (hozirgi — Jalolobod viloyati Suzoq tumani) dehqon oilasida tavallud topgan. 1920-yillarning oxirlarida hozirgi Qirgʻiziston janubidagi kolxoz harakatida faol yuritgan. Ajimat Matiyev birinchilardan bo‘lib tug‘ilib o‘sgan qishlog‘idagi qishloq xo‘jaligi arteliga ishga kirgan. 1934-yildan — Achinsk viloyati "Olmalu-Buloq" kolxozi raisi lavozimida ishlagan.
“Olmalu-Buloq” jamoa xoʻjaligini Jalolobod viloyatidagi ilgʻor qishloq xoʻjaligi korxonalari qatoriga olib chiqgan. Kolxoz 1947-yilda qoramol bo'yicha rejani 120 foizga, qo'y va yilqichilik bo'yicha 108,9 foizga, jun bo'yicha 110 foizga, sut bo'yicha 113 foizga ortig'i bilan bajargan. SSSR Oliy Kengashi Prezidiumining 1948-yil 15-sentyabrdagi farmoni bilan Lenin ordeni va O‘roq va Bolg‘a oltin medali shuningdek Sotsialistik Mehnat Qahramoni unvoni bilan taqdirlangan.
1953—1960-yillarda Olmalu-Buloq qishlogʻi qishloq kengashi raisi, 1960—1987-yillarda Olmalu-Buloq kolxozining naslchilik fermasi boshligʻi boʻlib ishlagan.
 Mukofotlari 
Sotsialistik Mehnat Qahramoni unvoni
Lenin ordeni
Oʻroq va Bolgʻa medali
 Vafoti 
Ajimat Matiyev 1991-yil 26-avgustda vafot etgan.
 
„Qirg'iziston“. Uluttuk ensiklopediyasi: 1-jild. Asanov Y. A. B.: Mamlekettik til jana borboru ensiklopediyasi, 2006. ISBN 9967-14-046-1
Borbugulov M., O'sh viloyatlari ensiklopediyasi, Frunze, 1989-yil
Aleksandr Myakutin

Aleksandr Ivanovich Myakutin (1876-yil 4-oktyabr, Oʻsh – 1918-yil 8-may Toshkent) – taniqli folklorshunos, harbiy huquqshunos, Butunrossiya Taʼsis majlisi aʼzosi.
right|thumb|387x387px| A. I. Myakutin 1909-yil.
 

 

 Protasov L. G. Taʼsis majlisining odamlari: davrning ichki qismidagi portret. M., ROSPEN, 2008 yil.
 Semenov V. G. Kazaklar ofitserlari Myakutinlarning taqdiri // Orenburg kazak armiyasi. Madaniyat. Gen. Bojxona. Chelyabinsk, 1996 yil, 118-128-betlar 
 Myakutin Aleksandr Ivanovich // RIA xodimlari
 Aleksandr Ivanovich Myakutin 140 yil oldin tugʻilgan

Turkum:Toshkentda vafot etganlar
Turkum:1918-yilda vafot etganlar
Turkum:8-mayda vafot etganlar
Turkum:Oʻsh shahrida tugʻilganlar
Turkum:1876-yilda tugʻilganlar
Turkum:4-oktyabrda tugʻilganlar
Matluba Muhamedova

Matluba Muhammedova (1911-yil, Fargʻona — 1998-yil, Toshkent) — shifokor. Sheʼrlari sabab qatagʻonga uchragan. Italiya elchixonasidan boshpana soʻragan degan ayblov qoʻyilgan. Davlat va siyosat arbobi, arxitektor Abduvosiq Muhammedovning turmush oʻrtogʻi.
 Tarjimayi holi 
Matluba Muhammedova 1911-yil Fargʻonada tugʻilgan. Otasi Nurmuhammad Dadamuhammedov yangi usuldagi maktabda muallimlik qilgan. 1926-yilgacha Matluba Muhammedova Qoʻqonda oʻqigan. Keyinchalik Toshkentdagi ayollar bilim yurtida, undan soʻng opasi kabi Moskvadagi oʻzbek maorif institutiga oʻqishga kiradi. Talabalar orasida vatanparvarlik ruhidagi sheʼrlari tufayli mashhurlikka erishadi. Keyinchalik uning shu mavzudagi sheʼrlari komsomol tashkiloti tomonidan koʻrib chiqilib, millatchilik sifatida baholanadi va oʻqishdan haydaladi. 1927-yil Moskvada „Komsomolskaya pravda“ gazetasida unga qarshi maqola ham chiqariladi. Koʻp oʻtmay oʻziga qoʻyilgan ayblarning tuhmat ekanini isbotlab ariza yozadi va oʻqishga qaytib tiklanadi. Ammo, bu vaqtda Moskvadagi oʻzbek maorif instituti yopiladi. Matluba Muhammedova shundan soʻng musiqa texnikumiga kirib, oʻqishni davom ettiradi. 1929-yilda Said Ahmad Naziriy Matlubani Leningrad arxitektura instituti talabasi Abduvosiq Muhammedov bilan tanishtiradi. 1933-yilda Abduvosiq oʻqishni bitirib Toshkentga qaytgach ular oila qurishadi.

1938-yil 5-mart kuni A.Muhammedovga teatr qurilishida katta miqdordagi davlat pulini oʻmarish aybi qoʻyiladi. Sud 5-oktyabr kuni soat 09:00 dan 09:15 gacha oʻtkaziladi va oliy jazoga hukm qilinadi. Hukm oʻsha kuniyoq ijro qilinib, Abduvosiq Muhammedov otib tashlanadi. 1938-yil 17-yanvar kuni A.Muhammedovning turmush oʻrtogʻi Matluba Muhammedova ham qamoqqa olinadi. Bu paytda u Toshkent tibbiyot institutining 3 bosqich talabasi boʻlgan. 1938-yil 17-may kuni Toshkent viloyat sudi Matluba Muhammedovani 10 yilga qamoqqa hukm qiladi. U Sibirning Usolskiy lagerida jazoni ijro etadi. Sibir oʻrmonlarida daraxt kesishga majbur qilinadi.

1940-yil 26-fevralda Matluba Muhammedovaning arizasi qayta koʻrib chiqilib, aybsiz deb oqlanadi. Matluba Muhammedova ikkinchi jahon urushi yillarida Tibbiyot institutini tugatdi, shifokor boʻlib ishladi. Urushdan soʻng ukasini davolatish maqsadida Namanganga ketdi, chunki ukasiga Toshkentda yashashga ruxsat berilmagan. Stalin vafot etgandan keyin yana Toshkentga qaytdi. Matluba Muhammedova 1998-yilda Toshkentda vafot etgan.

 

Turkum:1911-yilda tugʻilganlar
Turkum:1998-yilda vafot etganlar
Turkum:Fargʻonada tugʻilganlar
Turkum:Sovet davri qatagʻon qurbonlari
Mahbuba Muhammedova

Mahbuba Muhammedova (1907-yil, Fargʻona — 1978-yil 28-sentabr) — pedagog. XX asrning 30-yillari oxirida boshlangan qatagʻon qirgʻiniga uchragan oʻzbek ayollaridan biri. ToshMI dotsenti, Germaniyada tahsil olib qaytgan kimyogar olim Sattor Jabborning turmush ortogʻi.
 Tarjimayi holi 
Matluba Muhammedova 1907-yil Fargʻonada tugʻilgan. Otasi Nurmuhammad Dadamuhammedov yangi usuldagi maktabda muallimlik qilgan. Onasi Marhamatxonim xonim, xat-savodi chiqqan, oqila ayollardan edi. Marg‘ilonning mashhur jadid muallimi bo‘lgan Nurmuhammad Dadamuhammedov farzandlarining tarbiyasiga alohida eʼtibor bilan qaradi. Ilk savodni uyida o‘zlashtirgan qizlar jadid maktabining eng oldi o‘quvchilari bo‘lib taʼlim oldilar. Moskvadagi oʻzbek maorif institutiga oʻqishga kiradi. Katta qizi Mahbuba Muhammedova dastlab Toshkentdagi xotin-qizlar bilim yurtida tahsil oladi. 1925-yilda Moskvadagi oʻzbek maorif institutiga oʻqishga kiradi. Uning ortidan singlisi Matluba Muhammedova ham Moskvaga oʻqishga keladi.
Oʻqishni bitirgan Mahbuba Muhammedova 1930-yilda Germaniyada tahsil olib qaytgan kimyogar olim Sattor Jabborga turmushga chiqadi. Ular uch farzand koʻradi: Oʻrxon, Oʻzxon, Dilbarxon. Turmush oʻrtogʻi Sattor Jabbor taklifi bilan M.Muhammedova Texnika institutiga oʻqishga kiradi.

1937-yil 8-yanvar kuni ToshMI dotsenti Sattor Jabbor qamoqqa olinib, uzoq davom etgan qiynoq va tahqirlardan so‘ng 1938-yil 9-oktyabr kuni otib tashlanadi. Turmush o‘rtog‘i Mahbuba Muhammedova ham 1938-1939-yillarda qamoqda o‘tiradi. Ozodlikka chiqqach, farzandlari tarbiyasiga kirashadi. Ikkinchi jahon urushi yillarida Toshkent tekstil kombinatida direktor o‘rinbosari darajasiga qadar ko‘tarilgan. 1959-yilga kelib turmush oʻrtogʻi Sattor Jabborning aybsizligi isbotlanadi. Mahbuba Muhammedova 1978-yil 28-sentyabrda vafot etgan. Farzandlaridan O‘zxon Jabbor professor, O‘rxon Jabbor esa texnika fanlari nomzodi.

 

Turkum:1907-yilda tugʻilganlar
Turkum:1978-yilda vafot etganlar
Turkum:Fargʻonada tugʻilganlar
Turkum:Sovet davri qatagʻon qurbonlari
Sodiqboy Xoldorboyev madrasasi

Sodiqboy Xoldorboyev madrasasi — Fargʻona viloyati Margʻilon shahrida qurilgan madrasa.

Sodiqboy Xoldorboyev madrasasi 1845-yil (hijriy 1262-yil) Margʻilon shahri Bog‘ishamol mahallasida qurilgan. Qurdirgan shaxs Sodiqboy Xoldorboyev. Madrasani o‘z nomi bilan atagan. Baʼzi da Chuqur madrasa deb ham nomlanadi. Madrasa mudarrisi Ahmad Ali Mahdum boʻlgan. Madrasa faoliyat yuritishi uchun Sodiqboy unga Shahrixon qishlog‘idagi Boʻston arig‘idan sugʻoriladigan yerdan taxminan 180 tanobni vaqf qilib bergan. Madrasa foydasiga uning janub tomonidagi 12 doʻkon ham vaqf qilingan. Yana bir ma‘lumotlarga qaraganda, Eski Margʻilon shahridagi Sodiqboy Xoldorboyev madrasasining Margʻilon uyezdi Segaza volostining Do‘rman qishloq jamoasi Kirbosh Xidir Sho dahasida 31 desyatina 1340 sarjindan iborat bitta yer uchastkasi bo‘lgan.

Sodiqboy Xoldorboyev o‘z nomidagi madrasaga vaqf mulki ehson qilish toʻgʻrisida mahalliy qoziga vaqfnoma tuzdirgan. Vaqfnomaga qozilar va Xudoyorxonning hijriy 1262-yildagi muhri bilan tasdiqlangan. Vaqfnoma shartiga asosan ehson qilivchining o‘g‘li Muhammadrizo mutavalli qilib tayinlangan. Uning vafotidan keyin avlodidan eng munosibi tayinlanishi shart boʻlgan. Vaqf daromadi dastavval madrasani ta‘mirlashga, so‘ngra, 1/10 qismi mutavalli foydasiga ajratilib qolgani 4 qismga bo‘lingan. Uning bir qismi mudarrisga va 3 qismi madrasa talabalariga to‘lab berilishi shart bo‘lgan. Madrasa mutavallisi vaqf mulkini chorakorlarga ijaraga bergan. Daromaddan vaqfnoma shartlariga ko‘ra foydalangan. Mutavalli vaqf yerlaridan tushgan daromaddan har yili masjid va madraani taʼmirlagan. Bundan tashqari, mudarris, muazzin, imom va boshqa xizmatchilarga, moyana, talabalarga nafaqa bergan.
 

Turkum:Oʻzbekistonda saqlanib qolmagan madrasalar
Turkum:XIX asrda qurilgan madrasalar
Ashurmat Qodirov

Ashurmat Qodirov(1907-yil 22-aprelda tavallud topgan— 1991-yil 25-fevral) — tojik sovet davlat va xoʻjalik arbobi. Tojikiston SSR Stalinobod tumani Bulganin nomidagi kolxoz raisi. Sotsialistik Mehnat Qahramoni (1957-yil). Tojikiston SSR Oliy Soveti deputati.
 Biografiyasi 
Ashurmat Qodirov 1907-yilda Shohidi Qariyantoʻki qishlogʻida (hozirgi — Qonibodam tumani) dehqon oilasida tavallud topgan. Mehnat faoliyatini Voroshilov nomidagi kolxozda boshlagan. Xuddi shu kolxozda oddiy kolxozchi, aravachi, brigadir bo‘lib ishlagan.1931-yilda Ashurmat Qodirov partiya maktabining bir yillik kurslarida oʻqigan.1932-yilda O‘rta Osiyo Kommunistik universitetiga o‘qishga kiragan. Taʼlim olib, Konibodom tumani Qichqak qishlogʻida paxta xomashyosini qabul qilish va xarid qilish punktida brigadir, boshliq boʻlib ishlagan.1938-yildan — Qonibodam MTS direktori boʻlgan. 1938-yilda KPSS (b) safiga kirgan.1943-yildan Konibodom viloyati tuman ijroiya qoʻmitasi raisi, paxtachilik sovxozlari tresti boshligʻi, 1954-yildan Farxor va Qoʻshtosh viloyat ijroiya qoʻmitalari raisi, 1955-yildan I.Leninobod MTS, Stalinobod viloyati Bulganin nomidagi kolxoz raisi boʻlgan. Ashurmat Qodirov kolxozni Stalinobod viloyatidagi ilg‘or paxtachilik xo‘jaliklari qatoriga olib chiqdi. SSSR Oliy Kengashi Prezidiumining 1957-yil 17-yanvardagi farmoni bilan Sovet paxtachiligini rivojlantirishda erishilgan ulkan muvaffaqiyatlar, paxta yetishtirishda fan yutuqlari va ilgʻor tajribalardan keng foydalanilgani, yuqori va yuqori hosil olish uchun paxta xomashyosining barqaror hosildorligi Lenin ordeni va „O‘roq va bolg‘a“ oltin medali shuningdek Sotsialistik Mehnat Qahramoni unvoni bilan taqdirlangan.

1959-yilda Stalinobod viloyatidagi „Kommunizm“ kolxoziga rais etib saylangan. Tojikiston SSR Oliy Soveti, Konibodom tumani va Leninobod viloyat xalq deputatlari Sovetlari deputati etib saylangan.
 Vafoti 
Ashurmat Qodirov 1991-yil 25-fevral uzoq davom etgan kasallik natijasida vafot etgan.
 

Turkum:Tojikiston SSR Oliy Soveti deputatlari
Kaganskiy

Kaganskiy — Kaganskiy familiyasi koʻpincha polyaklar, belaruslar, ukrainlar va Sharqiy Yevropa yahudiylari orasida tarqalgan. Kaganskiy familiyasi Kogan taxallusidan olingan. Bu, oʻz navbatida, ibroniycha "kohen" — „diniy ruhoniy“ maʼnosini bildiradi.

 Shaxslar 

 Kaganskiy Vladimir Leopoldovich (1954 yilda tugʻilgan) — geografiya va tasniflash nazariyasi (klassiologiya) sohasidagi rus olimi, publitsist.
 Kaganskiy Zaxariy Leontyevich (1884—1957) — „Rossiya“ jurnalining noshiri.

 Yana qarang 

Kogon tumani
Oraziy ziyoratgohi

Oraziy ziyoratgohi — Andijon viloyati Shahrixon tumani Namozgoh maxallasida joylashgan ziyoratgohdir.
 Tarixi 
Alixon Mullaoxun o‘gli Oraziy 1869-yilda sobiq Marg‘ilon uezdi Shahrixon tumanining Qashqar mahallasida kulol oilasida tavallud topgan. Alixon Oraziy yozish va o‘qishni dastlab o‘z onasi qoʻlida tahsil olgan. Shoir faoliyatini 1900-yildan boshlagan. Oraziy 1884—1890-yillarda Shahrixondagi Dasturxonchi madrasasida tahsil olgan.2009-yilda Alixon Oraziy tavalludining 140 yilligi keng nishonlangan va Alixon Oraziyning Andijon viloyati Shahrixon tumanida uy muzeyi tashkil etilgan va shu yili daxma-maqbarasi qayta tamirlangan. Andijon viloyati oʻlkashunoslik muzeyi Shahrixon tumani boʻliminida shoirning ijodqalamiga mansub eng nodir saqlanmoqda. 
thumb|Oraziy dafvn etish joyi(Shahrixon tumani)
Andijon viloyati Shahrixon tumanida XVIII-asrga oid Ponsod nomi bilan ataluvchi madrasa — masjid oʻlkashunoslik muzeyi, madaniyat va istirohat bogʻi, pichoqchilik va hunarmandlik rastalari hamda XX-asrlarda yashab ijod qilgan shoir Oraziy maqbarasi bor.Alixon Oraziy 1942-yil 1-sentyabrda Andijon viloyati Shahrixon tumani Qashqar mahallasida oʻgʻir kasallikdan 73 yoshida vafot etadi va shu mahallaga Oraziy nomi beriladi. Oraziy ziyoratgohi — Andijon viloyatiShahrixon tumani Namozgoh maxallasida joylashgan. Oraziy qalamiga mansub muxammas:
Ey Pari!

Ey pari, boshing haqi, holimga bir nazzora qil,
Surati holim ko‘rib, insofa kel, bir chora qil,
Lutf qil, xohi g‘azab, men zor xizmatkora qil,
Har qachon husning zakotin mustahiq bechora qil,
Iltifoting tashnai didor o‘lan xummora qil.

Chorasizlikdan degayman, zulm qilsang mayliga,
Tig‘i mujgoning bilan bag‘rimni tilsang mayliga,
Bo‘lmadi dardim yashirmoq, endi bilsang mayliga,
Xo‘pmidir, debsan: „Raqiblardan siqilsang mayliga“,
Mendagi maqsad yo‘lida, xohlasang, ming pora qil.
 

Turkum:Shahrixon tumani
IoT

IoT - bu Internet jihozlari deb ataladigan maxsus qurilmalar tarmog‘i bo‘lib, Internet yoki boshqa tarmoqlarda real ma’lumotlarni to‘plash va almashish uchun ishlatiladi. Amaldagi ushbu texnologiyaga misollar quyidagilarni o‘z ichiga oladi.

 IoT qurilmalari 
IoT qurilmalari tarmoqqa simsiz ulanadigan va ma'lumotlarni uzatish qobiliyatiga ega bo‘lgan nostandart hisoblash qurilmalari, masalan, internet jihozlaridagi (IoT) ko‘plab qurilmalardir.
IoT Internetga ulanishni ish stoli kompyuterlar, noutbuklar, smartfonlar va planshetlar kabi standart qurilmalardan tashqari, an’anaviy yoki internetga ulanmagan jismoniy qurilmalar va kundalik obyektlarning istalgan diapazoniga kengaytirishni o‘z ichiga oladi. Texnologiya bilan o‘rnatilgan ushbu qurilmalar internet orqali muloqot qilishi va o‘zaro ta’sir qilishi mumkin. Ularni masofadan turib kuzatish va boshqarish ham mumkin.

 IoT qurilmasiga qanday misol bo‘laoladi. 
Ulangan qurilmalar ekotizimning bir qismidir, unda har bir qurilma uy va sanoat vazifalarini avtomatlashtirish uchun muhitdagi boshqa tegishli qurilmalar bilan gaplashadi. Ular foydalanish mumkin bo‘lgan sensor ma’lumotlarini foydalanuvchilar, korxonalar va boshqa mo‘ljallangan tomonlarga etkazishlari mumkin. Qurilmalarni uchta asosiy guruhga bo‘lish mumkin: iste’molchi, korxona va sanoat.
Iste’molchiga ulangan qurilmalarga aqlli televizorlar, aqlli dinamiklar, o‘yinchoqlar, taqiladigan qurilmalar va aqlli jihozlar kiradi.
Masalan, aqlli uyda qurilmalar odamning mavjudligini sezish va unga javob berish uchun mo‘ljallangan. Biror kishi uyga kelganida, uning mashinasi eshikni ochish uchun garaj bilan bog‘lanadi. Ichkariga kirgandan so‘ng, termostat allaqachon o‘zlari xohlagan haroratga sozlangan va yorug‘lik pastroq intensivlik va rangga o‘rnatiladi, chunki ularning aqlli soatlari ma’lumotlari stressli kun bo‘lganini ko‘rsatadi. Boshqa aqlli uy qurilmalariga ob-havo prognozi asosida maysazorga beriladigan suv miqdorini sozlaydigan purkagichlar va uyning qaysi joylarini tez-tez tozalash kerakligini bilib oladigan robot changyutgichlar kiradi.

Ruzimov Omon Narimanovich (munozara)
Komiljon Tojiboyev

Komiljon Tojiboyev (1974-yil, Namangan viloyati, Toʻraqoʻrgʻon tumani) – Oʻzbekiston Respublikasi Fanlar akademiyasining haqiqiy aʼzosi (2017), Oʻzbekiston Fanlar akademiyasi botanika instituti rektori.
 Biografiyasi 
Komiljon Tojiboyev 1974-yil Namangan viloyati Toʻraqoʻrgʻon tumanida tavallud topgan. Namangan Davlat universitetida tahsil olgan. Keyinchalik 1999-yilda Fanlar akademiyasining Botanika institutiga aspiranturaga qabul qilinganidan soʻng, uning ilmiy ishlariga professor Hasanov Oʻrinboy Hasanovich, professor Toshxonim Raximova, professor Allanazarova Oʻgʻilshod, professor Xasanov Furqat Oʻrinboyevich kabi ustozlar rahbarlik qilishgan. Fanlar Akademiyasi Botanika instituti direktori sifatida ishlagan va Oʻzbekiston Ekologik partiyasi Markaziy Kengashi Ijroiya qoʻmitasi raisi etib saylandi. Oʻzbekiston Respublikasi Qizil kitobining asosiy mualliflaridan biri, uning tadqiqotlari natijasida 20 ga yaqin yangi oʻsimlik fanga kiritilgan. Markaziy Osiyo xududida asason Fargʻona vodiysida 40 dan ortiq yangi oʻsimliklarni kashf etdi. Akademik Tojiboyev oʻzbek botaniklar jamoyatini tashkil etdi, unga viloyatlardagi olimlarni jalb qildi. 2017-yilda Oʻzbek biologari delegatsiyasi Xitoy Xalq Respublikasining Shenchjen shahrida oʻtgan ana shu yirik anjumanda qatnashdi.

 

 
 

Turkum:1974-yilda tugʻilganlar
Turkum:Namangan kishilari
Turkum:Namangan davlat universiteti bitiruvchilari
Turkum:Toʻraqoʻrgʻonda tugʻilganlar
Turkum:Professorlar
Qilich Burxoniddin ota ziyoratgohi

Qilich Burxoniddin ota ziyoratgohi — Andijon shahrida, Namangan va Farg‘ona viloyatlarida joylashgan ziyoratgohdir.
 Tarixi 
Ofoqxojaning XVIII-asrda yashab ijod qilgan avlodlaridan birining nomi Qilich Burxoniddinxoja boʻlgan. XII-asrda yashab ijod qilgan Burxoniddin Qilichning O‘zgandagi mozoridan tashqari Burxoniddin Qilich nomi bilan bog‘liq Andijon, Namangan, Farg‘ona viloyatlarida o‘ndan ortiq ziyoratgoh mavjud. Qilich Burhon ziyoratgohi ham shundan ziyoratgohlar jumlasidan.Farg‘ona vodiysidagi ko‘plab sayyidlar xonadoni nasabnomalari aynan Burxoniddin Qilich nomi bilan atalib keladi.Qilich Burhoniddin ota 1010—1080-yillarda yashab ijod qilgan.1946—1947-yillarda Oq goʻr nomli masjid qurilgan.
Oʻzbekiston davlat arxivida Qoʻqon xonlari tomonidan Xazrat Sayyid Burhoniddin qilich mozori shariflariga deb nomlanuvchi bir nechta yorliqlar saqlanib qolgan. Qilich Burhoniddinning Qilich hazratlari zulhijja oyining 7-hijriy 695, yangi milodiy 1296-yilning 16-oktyabrda vafot etgan. Qilich Burxoniddin nomi bilan ataluvchi Fargʻona hukmdorining ixtiyoriy taxtdan voz kechishi Buxoniddin nomi bilan ataluvchi Buyuk ipak yoʻli manzilgohidan biri va ikkita dafn etish joyi bor. Bu dafn etish joyi Qilich Burxoniddin va Sayyid Burxoniddin deb atalgan.Qilich Burxoniddin nomi bilan ataluvchi bir necha ziyoratgohlar qurila boshlagan Andijon viloyatining Paxtaobod tumani,Andijon shahar,Baliqchi tumanlarida va yana Fargʻona viloyatining Toshloq tumani, Oʻzbekiston tumanida Qilich Burxoniddin ziyoratgohlari mavjud boʻlgan.Qilich Burxoniddin ota ziyoratgohi Qoʻqonliq nomi bilan ataluvchi qarbistonda joylashgan.

 
Abdurahim Hoshim Mashhadiy. Atush (1).Qashqar uyg‘ur nashriyoti,2005.35-b.
Abdulahatov N., G‘oziyev T. Burhoniddin Marg‘inoniy: tarixiy haqiqat va asotirlar. – T.: Yangi asr avlodi, 2010. 273-b.
Abdulhamid Nurmonov

Abdulhamid Nurmonov (1942—2014) – pedagog, filologiya fanlari doktori. „Shuhrat“ medali sohibi. „El-yurt hurmati“ ordeni bilan mukofotlangan.

 Tarjimayi holi 
Abdulhamid Nurmonov 1942-yil 15-mayda Andijon viloyati Baliqchi tumanining Oʻrmonbek qishlogʻida tugʻilgan. Oʻrta maktabni tugatib, Fargʻona davlat pedagogika instituti (hozirgi Fargʻona davlat universiteti) tarix-filologiya fakultetida tahsil olgan.

1963-yilda institutni imtiyozli diplom bilan tugatgan. Andijon davlat pedagogika instituti (hozirgi Andijon davlat universiteti)ga ishga kiradi. Universitetdagi yarim asrlik faoliyati davomida A.Nurmonov oʻzbek tilshunosligi oʻqituvchiligidan professor darajasiga koʻtarilgan. Jamoatchi olim sifatida pedagogika fakultetida dekan, maxsus fanlarni oʻqitish va oʻzbek tilshunoslik kafedralarida mudir, universitetning ilmiy ishlar boʻyicha prorektori lavozimlarida ishlagan.

A.Nurmonov 1973-yilda „Oʻzbek tilidagi tovush oʻzgarishlarida ekonomika prinsipi“ mavzusida nomzodlik, 1983-yilda „Oʻzbek tili sintaksisini sistema sifatida oʻrganish muammolari“ mavzusida doktorlik dissertatsiyasini himoya qilgan.

A.Nurmonov 50 ga yaqin darslik, risola, oʻquv qoʻllanmalari, 500 ga yaqin ilmiy, maʼrifiy-maʼnaviy maqolalar muallifi.

 Asarlari 
„Oʻzbek tilining mazmuniy sintaksisi“, „Gap haqidagi sintaktik nazariyalar“, „Oʻzbek tilining fonologiyasi va morfonologiyasi“, „Oʻzbek tilshunosligi tarixi“, „Oʻzbek tilining nazariy grammatikasi. Morfologiya.“, „Lingvistik tadqiqot metodologiyasi va metodlari“, „Tilshunoslik va tabiiy fanlar“. Oʻrta maktablarning 5-9 sinf oʻquvchilari uchun „Ona tili“, Qirgʻizistondagi oʻzbek maktablarining 5-7-9-10-11-sinf oʻquvchilari uchun „Oʻzbek tili“, akademik litseylar uchun 3 jildlik „Hozirgi oʻzbek adabiy tili“ darsliklari muallifi. Uning „Struktur tilshunoslik: ildizlari va yoʻnalishlari“ kitobi 2010-yilgi Oʻzbekiston respublikasi oʻquv i tanlovida birinchi oʻrinni egallagan.

Abdulhamid Nurmonov 1999-yilda „Shuhrat“ medali, 2002-yilda „Oʻzbekistonda xizmat koʻrsatgan xalq taʼlimi xodimi“ unvoni, 2011-yilda „El-yurt hurmati“ ordeni bilan mukofotlangan.

Abdulhamid Nurmonovning ilmu-fandagi hayot yoʻli, erishgan buyuk ilmiy ijodi 2012-yili Toshkentdagi „Akademnashr“ nashriyotida bosilgan 72 bosma toboqdan iborat uch jildlik „Tanlangan asarlar“ toʻplamida oʻz aksini topgan.

 

Turkum:2014-yilda vafot etganlar
Turkum:11-yanvarda vafot etganlar
Turkum:Fargʻona davlat universiteti bitiruvchilari
Turkum:Oʻzbekiston oliy oʻquv yurtlari oʻqituvchilari
Turkum:Filologiya fanlari doktorlari